OzLabs/hebrew-wiki-articles huggingface dataset:
גן עדן (שיר של שירי מימון)

"גן עדן" הוא סינגל שהוקלט על-ידי הזמרת הישראלית שירי מימון. השיר יצא ב-21 בפברואר 2022, על-ידי חברת התקליטים הליקון.
== רקע וכתיבה ==
השיר נכתב על-ידי חנן בן ארי ומורן דוד, שגם הלחינה אותו יחד עם רונן רצבי להפקתם המוזיקלית של רון בקל ושאולי יצחק. בשיר זה, שיתפו פעולה בשנית בן ארי ודוד לאחר הצלחת השיר "ויטני" שכתבו הצמד<ref></ref>.

מימון שיתפה כי בעת כתיבת השיר עברה תקופה מטלטלת, אשר כללה בין השאר את מגפת הקורונה, פטירתו של חברה הקרוב יונתן פרידג', אובדן זהות וגעגועים לבמה<ref></ref>. מתוך החוויות הללו נולד השיר, שמתבסס על הבקשה הפשוטה לשקט<ref></ref>. מימון הוסיפה כי לעיתים נדמה שבן ארי נמצא בראשה ומצליח לזקק מתוכו את המילים המדויקות<ref></ref><ref></ref>.

השיר התקבל בחיבוק בקרב מעריציה של מימון, והיה בשיאו לשיר ה-11 המושמע ביותר במצעד השבועי של מדיה פורסט<ref></ref>.

== וידאו קליפ ==
הווידאו קליפ המלא שיצא עבור השיר בוים על-ידי איתן אשכנזי והועלה לערוץ היוטיוב של מימון ב-21 בפברואר 2022. בקליפ ניתן לראות את מימון שרה בליווי להקתה.

נכון ליוני 2023, מונה הצפיות של הקליפ עומד על כמיליון צפיות<ref></ref>.

== מיקומי שיא ==

== קישורים חיצוניים ==
* [https://www.youtube.com/watch?v=9WTJ9nqplbM סרטון השיר "גן עדן"] באתר יוטיוב
* [https://shironet.mako.co.il/artist?type=lyrics&lang=1&prfid=2675&wrkid=54445 מילות השיר "גן עדן"] באתר שירונט

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי שירי מימון
קטגוריה:שירים בעברית
קטגוריה:שירים על גן עדן
קטגוריה:סינגלים בהוצאת הליקון
פרידולינה רולפו

פרידולינה רולפו (נולדה ב-24 בנובמבר 1993) היא שחקנית כדורגל שוודית המשחקת בעמדת החלוץ בנבחרת שוודיה ובקבוצת ברצלונה. במהלך השנים זכתה עם קבוצותיה בליגת האלופות, 2 אליפויות ספרד, אליפויות גרמניה, אליפות שוודיה וגביעים רבים בשלוש הארצות בהן שחקה.

== קריירה ==
=== נעורייה ותחילת דרכה ===
רולפו נולדה בקונגסבקה, שוודיה. היא החלה לשחק כדורגל מקצועני במועדון טולו ב-2008 וב-2010 עברה למועדון ג׳יטקס ובעונתה הראשונה במועדון כבשה 9 שערים ונבחרה לשחקנית הצעירה המצטיינת של הליגה.

בשנת 2014 עברה למועדון לינקופינג ואף כבשה שלושער במשחק ליגת האלופות נגד קבוצת ליברפול האנגלית.<ref></ref>

=== באיירן מינכן (2017–2019) ===
רולפו החלה לשחק בבאיירן מינכן בינואר 2017. היא חתמה תחילה במועדון ל-18 חודשים. ולאחר מכן האריכה את החוזה בשנה נוספת. במהלך 3 העונות בהן שחקה בבאיירן מינכן סיימה הקבוצה במקום השני כסגנית של קבוצת וולפסבורג.

=== וולפסבורג (2019–2021) ===
במאי 2019 חתמה על חוזה לשנתיים בקבוצת וולפסבורג הגרמנית.

באוגוסט 2020 כבשה רולפו את השער היחיד של קבוצתה בחצי גמר ליגת האלופות נגד קבוצת ברצלונה בניצחון 1-0 שהבטיח מקום בגמר ליגת האלופות של אותה שנה.<ref></ref>

בגמר הפסידה וולפסבורג 3-1 לקבוצת אולימפיק ליון הצרפתית.

=== ברצלונה (2021–) ===
ב-7 ביולי 2021 חתמה רולפו על חוזה לשנתיים בקבוצת ברצלונה.

רולפו ערכה את הופעת הבכורה שלה בליגה בברצלונה בספטמבר אותה שנה כשהחליפה את מריונה קלדנטה במשחק מול טנריפה. שבוע לאחר מכן כבשה את שער הבכורה שלה במועדון בניצחון 5-0 מול קבוצת בטיס.

בינואר 2023 חתמה רולפו על הארכת חוזה בברצלונה עד יוני 2026.<ref></ref>

ב-3 ביוני 2023 כבשה רולפו את שער הניצחון של קבוצתה ברצלונה בגמר ליגת האלופות נגד קבוצתה הקודמת וולפסבורג. שער שהעניק את הגביע לברצלונה.<ref></ref> 

=== נבחרת ===
רולפו שחקה בנבחרת שוודיה עד גיל 19 ועזרה לנבחרת לזכות באליפות אירופה עד גיל 19 ב-2012.<ref></ref>

היא ערכה את הופעת הבכורה שלה בנבחרת הבוגרת במשחק ידידות נגד גרמניה ב־29 באוקטובר 2014.

היא שותפה באולימפיאדת ריו ב-2016 בו זכתה נבחרתה במדליית הכסף אך נעדרה מהגמר נגד גרמניה בעקבות פציעה.<ref></ref>

באליפות העולם ב-2019 היא כבשה שער בניצחון 5-1 על נבחרת תאילנד.

באולימפיאדת טוקיו ב-2020 היא שותפה בכל המשחקים ואף כבשה 3 שערים שסייעו לנבחרתה לזכות במדליית הכסף.

הייתה בסגל הנבחרת בגביע העולם בכדורגל נשים 2023 והגיעה עם נבחרתה לחצי הגמר בו הודחה על ידי הזוכה ספרד.

==הישגים ותארים==
===במועדונים===
;לינקופינג
* אליפות שוודיה 2016
* הגביע השוודי לנשים 2014, 2015

;וולפסבורג
* אליפות ההבונדסליגה לנשים בעונת 2019/2020
* הגביע הגרמני לנשים בעונות 2020/2019,2020/2021

;ברצלונה
* זכייה בליגת האלופות ב־2022/23
* אליפות ליגת העל הספרדית ב־2021/2022 ו-2022/2023
* גביע המלכה הספרדי ב-2022
* אלוף האלופים הספרדי ב־2022

=== בנבחרת ===
* מדליית כסף: 2012, 2016
* אליפות אירופה בכדורגל נשים עד גיל 19: 2012

===תארים והישגים אישיים===
* השחקנית השוודית הטובה של השנה ב-2021, 2022
* מקום 4 בכדור הזהב לנשים 2023

==קישורים חיצוניים==

== הערות שוליים ==

קטגוריה:כדורגלניות שוודיות
קטגוריה:חלוצות כדורגל שוודיות
קטגוריה:חלוצי כדורגל שוודים
קטגוריה:כדורגלניות וולפסבורג
קטגוריה:כדורגלניות ברצלונה
קטגוריה:כדורגלני ברצלונה
קטגוריה:שוודיות שנולדו ב-1993
יאניס פולופולוס

יאניס פולופולוס (ביוונית: Γιάννης Πουλόπουλος, ידוע גם בתור ג'ון פולופולוס; 29 ביוני 1941 – 23 באוגוסט 2020) היה זמר-יוצר יווני, שפעל ביוון במהלך שנות ה-60, ה-70 וה-80. מבחינת סך מכירות האלבומים, הוא הזמר היווני הרביעי הנמכר ביותר בכל הזמנים.

== ביוגרפיה ==
פולופולוס נולד במאני, יוון. זמן קצר לאחר לידתו עברו הוריו, שמקורם במסיניאה, למחוז סנט אירותאוס שבפריסטרי, ליד אתונה. פולופולוס אהב לשיר מגיל צעיר. בעקבות חברים, הוא חיפש להתקבל ללא הצלחה לאודישן אצל קולומביה רקורדס, ובמקביל עבד כבנאי, שיחק כדורגל בסנט איירותיאוס וצייר ציורים בצבעי שמן.

פולופולוס התפרסם בסוף שנות ה-60 וה-70. הוא שיתף פעולה עם מלחינים וכותבים בולטים, כולל מאנוס לואיזוס, מימיס פלסאס, סטברוס קויומציס ולינה ניקולקופולו. פולופולוס הוציא מספר אלבומים מצליחים והופיע בקונצרטים הן ביוון והן בעולם.

אחד משיריו הידועים הוא "Mi Mou Thimonis Matia Mou" (אל תכעסי עליי, עיניים שלי), שיצא בשנת 1965, ונכתב והולחן על ידי סטאוורוס קויומדזיס (Σταύρος Κουγιουμτζής). מבין הביצועים הנוספים המוכרים לשיר זה מוכרים במיוחד הביצוע של יורגוס דאלארס משנת 1975 ושל הזמר הישראלי יהודה פוליקר באלבומו "עיניים שלי" משנת 1985, שגם נקרא על שם השיר.

פולופולוס נפטר בהיידרי, בגיל 79, בעקבות בעיות לב כרוניות.

== קישורים חיצוניים ==

קטגוריה:זמרים יוונים
קטגוריה:זמרים השרים ביוונית
קטגוריה:ילידי 1941
קטגוריה:יוונים שנפטרו ב-2020
גמר גביע העולם בכדורגל עד גיל 20 - 2023

גמר גביע העולם בכדורגל עד גיל 20 - 2023 היה המשחק האחרון בגביע העולם בכדורגל עד גיל 20 - 2023, המהדורה ה-23 של גביע העולם בכדורגל עד גיל 20. המשחק התקיים באצטדיון סיודד לה פלאטה שבלה פלאטה, ארגנטינה, ב-12 ביוני 2023, ובו , שניצחה בחצי הגמר את , זכתה בגביע, לאחר שניצחה 1–0 את נבחרת , שהעפילה לגמר לאחר שניצחה בחצי הגמר השני את . 

== הדרך אל הגמר ==

{| style="text-align:center"
! colspan="2" |אורוגוואי
!שלב
! colspan="2" |איטליה
|- style="vertical-align:top;background:#c1e0ff"
!יריבה
!תוצאה
!שלב הבתים
!יריבה
!תוצאה
|-
|
|4–0
! style="background:#c1e0ff" |משחק ראשון
|
|3–2
|-
|
|2–3
!style="background:#c1e0ff" |משחק שני
|
|0–2
|-
|
|1–0
! style="background:#c1e0ff" |משחק שלישי
|
|3–0
|-
| colspan="2" style="text-align:center" |סגנית בית ה

! style="background:#c1e0ff" |טבלאות סופיות
| colspan="2" style="text-align:center" |סגנית בית ו

|- style="vertical-align:top;background:#c1e0ff"
!יריבה
!תוצאה
!שלבי הנוקאאוט
!יריבה
!תוצאה
|-
|
|1–0
! style="background:#c1e0ff" |שמינית הגמר
|
|2–1
|-
|
|2–0
! style="background:#c1e0ff" |רבע הגמר
|
|3–1
|-
|
|1–0
! style="background:#c1e0ff" |חצי הגמר
|
|2–1
|}

== משחק הגמר ==
=== פרטים ===

==קישורים חיצוניים==
*[https://www.fifa.com/fifaplus/en/match-centre/match/104/284700/284702/400016621?competitionEntryId=104 סיקור המשחק], באתר פיפ"א
*

קטגוריה:משחקי כדורגל
קטגוריה:תחרויות כדורגל ב-2023
קטגוריה:2023 בארגנטינה
Down for Whatever

"Down for Whatever" הוא סינגל של הזמרת האמריקאית, קלי רולנד, בשיתוף פעולה עם קבוצת המפיקים The WAV.s. השיר מופיע באלבום האולפן השלישי של רולנד, Here I Am. השיר יצא לאור על ידי חברת התקליטים יוניברסל מוטאון רקורדס ב-26 באוקטובר 2011. השיר נכתב על ידי רדוואן, טדי סקי, ג'ימי ג'וקר ובילל חאג'י, והופק על ידי רדוואן, ג'ימי ג'וקר ו-The WAV.s.<ref></ref>

נכון ליוני 2023, השיר הושמע למעלה מ-17 מיליון פעמים ביוטיוב,<ref></ref> ולמעלה מ-7 מיליון פעמים בספוטיפיי.<ref></ref>

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|—
|177,000<ref></ref>
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" | הממלכה המאוחדת
| 12 בספטמבר 2011
| rowspan="2" |להיט רדיו עכשווי
|איילנד רקורדס
|
|-
! scope="row" |אוסטרליה
| 31 באוקטובר 2011
| rowspan="14" |יוניברסל מיוזיק גרופ
|
|-
! scope="row" |אוסטריה
| rowspan="2" | 4 בנובמבר 2011
| rowspan="12" | הורדה דיגיטלית 
|
|-
! scope="row" |גרמניה
|
|-
! scope="row" | אירלנד
| rowspan="3" | 18 בנובמבר 2011
|
|-
! scope="row" | נורווגיה
|
|-
! scope="row" | שווייץ
|
|-
! scope="row" | בלגיה
| rowspan="5" | 20 בנובמבר 2011
|
|-
! scope="row" | פינלנד
|
|-
! scope="row" |איטליה
|
|-
! scope="row" | לוקסמבורג
|
|-
! scope="row" |פורטוגל
|
|-
! scope="row" |ספרד
| rowspan="2" | 21 בנובמבר 2011
|
|-
! scope="row" | סינגפור
|
|-
! scope="row" |גרמניה
| 2 בדצמבר 2011
|תקליטור
|
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי קלי רולנד
קטגוריה:שירים באנגלית
קטגוריה:שירים שהופקו על ידי רדוואן
קטגוריה:שירי דאנס-פופ
קטגוריה:שירי יורודאנס
Jacques

"Jacques" הוא סינגל של הדי ג'יי והמפיק המוזיקלי הבריטי, ג'קס ג'ונס, והזמרת השוודית, טובה לו. השיר יצא על ידי חברת התקליטים פולידור רקורדס ב-28 באוגוסט 2019, כסינגל המוביל מאלבום האולפן הראשון של ג'ונס, Snacks (Supersize), וכסינגל השלישי מאלבום האולפן הרביעי של לו, Sunshine Kitty.<ref></ref> השיר נכתב על ידי ג'קס ג'ונס, טובה לו, מארק ראלף ו-MNEK, והופק על ידי ג'קס ג'ונס ומארק ראלף.

נכון ליוני 2023, השיר הושמע למעלה מ-28 מיליון פעמים בספוטיפיי,<ref></ref> ולמעלה מ-2 מיליון פעמים ביוטיוב.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ג'קס ג'ונס
קטגוריה:שירי טובה לו
קטגוריה:שירים באנגלית
קטגוריה:שירים שנכתבו על ידי מארק ראלף
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירי מוזיקת האוס
קטגוריה:סינגלים בהוצאת פולידור רקורדס
בריאן אגירה (2000)

בריאן נאוול אגירה (בספרדית: Braian Nahuel Aguirre; נולד ב-28 ביולי 2000 ברפאל קלסאדה שבארגנטינה) הוא כדורגלן ארגנטינאי המשחק בעמדת המגן הימני בקבוצת לנוס מליגת העל הארגנטינאית.

== קריירת מועדונים ==
אגירה גדל במחלקת הנוער של לנוס. בשנת 2020 החל לשחק בקבוצה הבוגרת של המועדון במסגרת ליגת העל הארגנטינאית. 

== קישורים חיצוניים ==

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני לנוס
קטגוריה:ארגנטינאים שנולדו ב-2000
מילאדין סטבנוביץ'

מילאדין סטבנוביץ (בסרבית: Миладин Стевановић; נולד ב-11 בפברואר 1996 בביילינה שבבוסניה והרצגובינה) הוא כדורגלן סרבי המשחק בעמדת המגן הימני בקבוצת צ'וקריצ'קי מליגת העל הסרבית.

== קריירת מועדונים ==
סטבנוביץ' גדל במחלקות הנוער של רדניק ביילינה ופרטיזן בלגרד. הוא החל את הקריירה המקצוענית שלו בהשאלה מפרטיזן בלגרד לטלאופטיק. בהמשך חזר לפרטיזן בלגרד, ובסך הכל ערך עשר הופעות ליגה במדי המועדון במסגרת ליגת העל הסרבית, בהן הבקיע שער אחד.

ב-17 באוגוסט 2016 חתם סטבנוביץ' בקייסריספור מליגת העל הטורקית. בסך הכל ערך שתי הופעות ליגה במדי המועדון, והוסיף שבע הופעות במסגרת הגביע הטורקי.

ב-15 בפברואר 2018 חתם סטבנוביץ' בצ'וקריצ'קי מליגת העל הסרבית.

== קריירה בינלאומית ==
סטבנוביץ' היה חלק מסגל נבחרת סרביה עד גיל 20 לטורניר גביע העולם עד גיל 20 בשנת 2015, בו זכתה נבחרת סרביה.

== תארים ==
;פרטיזן בלגרד
* אליפות סרביה (1): 2014/2015
* הגביע הסרבי (1): 2015/2016

;נבחרת סרביה עד גיל 20
* גביע העולם עד גיל 20 (1): 2015

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני פרטיזן בלגרד
קטגוריה:כדורגלני טלאופטיק
קטגוריה:כדורגלני קייסריספור
קטגוריה:כדורגלני צ'וקריצ'קי
קטגוריה:סרבים שנולדו ב-1996
קוסטה אלכסיץ'

קוסטה אלכסיץ (בסרבית: Коста Алексић; נולד ב-9 במרץ 1998 בנובי סאד שברפובליקה הפדרלית של יוגוסלביה) הוא כדורגלן סרבי המשחק בעמדת החלוץ בקבוצת אירקליס סלוניקי מליגת המשנה היוונית ובנבחרת סרביה.

== קריירת מועדונים ==
אלכסיץ' שיחק בסרביה בקבוצות בצ'יי 1918, צ'וקריצ'קי, נפרדק קרושבאץ ואינדייה, ובליגת העל הארמנית בקבוצת סבאן.

ב-10 בינואר 2022 חם אלכסיץ' באירקליס סלוניקי מליגת המשנה היוונית.

== קריירה בינלאומית ==
ב-25 בינואר 2021 ערך אלכסיץ' את הופעת הבכורה שלו בנבחרת סרביה, בתיקו 0-0 נגד נבחרת הרפובליקה הדומיניקנית.

== קישורים חיצוניים ==

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני צ'וקריצ'קי
קטגוריה:כדורגלני נפרדק קרושבאץ
קטגוריה:כדורגלני אירקליס סלוניקי
קטגוריה:כדורגלני נבחרת סרביה
קטגוריה:סרבים שנולדו ב-1998
תודה שאת

תודה שאת הוא שיר שהוקלט על ידי הזמר-יוצר הישראלי חנן בן ארי. השיר נכתב על ידי חנן בן ארי והמשורר רועי חסן, הולחן על ידי בן ארי והופק בידי המוזיקאי אייל מזיג. הוא יצא לאור כסינגל ב-6 בפברואר 2017 וב-29 באפריל 2018 נכלל באלבום האולפן השני של בן ארי, "לא לבד".

== רקע ויציאה לאור ==
השיר נכתב על ידי חנן בן ארי והמשורר רועי חסן, הולחן על ידי בן ארי, והופק ועובד בידי המוזיקאי אייל מזיג<ref name=":0"></ref>. בן ארי הקדיש את השיר לאשתו הדסה<ref name=":1"></ref> וכתב:

השיר יצא לאור כסינגל ב-6 בפברואר 2017<ref name=":0" /> וב-29 באפריל 2018 נכלל באלבום האולפן השני של בן ארי, "לא לבד"<ref></ref><ref></ref>.

== וידאו קליפ ==
הוידאו-קליפ של השיר בוים ונערך בידי המוזיקאי והבמאי יעקב אסרף, וצולם בידי יוסף שלסט. בקליפ משתתפים חנן בן ארי, אשתו הדסה ובתם המשותפת<ref name=":0" /><ref name=":1" />.

== ביצועים ==
ב-17 באוגוסט 2020 פורסם קאבר לשיר שבוצע בידי השחקן אוראל צברי<ref></ref>.

== מיקומי שיא ==

== הערות שוליים ==

קטגוריה:שירי חנן בן ארי
קטגוריה:שירי אהבה בעברית
ענף כלכלי

ענף כלכלי הוא הקבוצה הכללית של העסקים המפיקים מוצרים או שירותים המשתייכים לשרשרת האספקה של משפחת מוצרים או שירותים מסוימת.

ההקבצה לענפים כלכליים נעשית במבנה של עץ, כלומר בחלוקה לענפים ראשיים, שכל אחד מהם מתחלק לענפי משנה, וכך הלאה. ענפים ראשיים הם, למשל, חקלאות, תעשייה, בנייה, מסחר, כספים, שירותים ציבוריים, שירותים אישיים. ענף התעשייה נחלק לענפי משנה, כגון מזון, מתכת, תרופות, אלקטרוניקה וכו'. ענף המזון נחלק לענפי משנה לפי סוג המזון: חלב ומוצריו, בשר ומוצריו, דברי מאפה, ממתקים, שימורים וכו'.

== השימוש במונח ==
החלוקה לענפים משמשת למטרות שונות, בהן:
* ניתוח סטטיסטי של הפעילות במשק. דוגמה: הלשכה המרכזית לסטטיסטיקה מציגה את השכר הממוצע במשק לפי ענפים. האו"ם בנה סיווג ענפי תקני בין-לאומי (ISIC) , לסטטיסטיקה כלל-עולמית של הפעילות הכלכלית. באמריקה הצפונית (קנדה, ארצות הברית ומקסיקן) נהוגה מערכת הסיווג הענפי הצפון אמריקאית .
* מפעלים בענף מסוים מתאגדים לשם קידום אינטרסים משותפים של הענף, בתחום יחסי העבודה (כארגון מעסיקים) ובתחומים נוספים. דוגמאות להתאגדויות כאלה בישראל: התאחדות התעשיינים בישראל, התאחדות קבלני השיפוצים, מרכז השלטון המקומי בישראל. פעמים רבות נחתמים הסכמים קיבוציים לענף כלכלי מסוים, בהם הסכמים שמוצא להם צו הרחבה. במקרי גבול נדרש לעיתים בית הדין לעבודה לפסוק האם פעילות של מפעל מסוים משייכת אותו לענף מסוים, ולכן חל עליו צו ההרחבה לאותו ענף. 
* רשות המסים בישראל מחלקת את הנישומים לענפים, כבסיס לעריכת שומות.
* לממשלה פועלת לעיתים לעידוד הפעילות בענפים מסוימים או לצמצומה בענפים אחרים. דוגמה: העניק פטור ממס מעסיקים למעסיקים בענפים מסוימים. גם במקרה זה נדרשו בתי המשפט לפסוק האם מפעלים מסוימים נכללים בענף המקנה פטור מהמס.

למרכיבי ענף כלכלי יש מכנה משותף רחב, ולכן הם נוטים להיות מושפעים ולהגיב לאירועים ולשינויים בצורה דומה – למשל לאסונות טבע, להמצאות ותגליות חדשות וכיוצ"ב (לדוגמה, השפעת מגפת הקורונה על ענף התיירות הייתה שונה במובהק מהשפעתה על ענף התקשורת).

בהתאם לאופי פעילותו, עסק ישויך לענף מסוים או לענפים אחדים. חברת בנייה, למשל, משויכת לענף הבנייה, אך החלוקה נוספת ניתן להבחין בין חברה העוסקת בבנייה למגורים וחברה העוסקת בבנייה לתעשייה ולמשרדים, ויש חברות בנייה הפועלות בשני תת-תחומים אלה.

== מאפיינים ==
לענפים הכלכליים השונים מאפיינים המייחדים אותם. גם אם מאפיין מסוים עשוי להיות דומה בשני ענפים, הרי שכלל המאפיינים מיוחד לכל ענף וענף.

=== מאפייני תהליך הייצור ===
* תוצרים – המאפיין העיקרי הוא התפוקה הסופית של הענף.
* חומרי הגלם בהם נעשה שימוש בענף.
* טכנולוגיות, ציוד ומכונות.
* מקצועות הדרושים לענף.
** מדרג פנימי של המקצועות.
* סוגי עסקים.

=== מאפיינים מול רשויות ===
* אסדרה.
* מיסוי.
* חסמי כניסה.

=== מאפיינים אחרים ===
* מוקדי כוח גאוגרפיים:
** כוח אדם.
** ידע ומחקר.
* אתוס ומיתוסים.
* ז'רגון.
* עונתיות.
** כנסים.
** תערוכות.
** אירועים אחרים.

==ראו גם==
* מגזר כלכלי

==קישורים חיצוניים==

* [https://www.milononline.net/do_search.php?vid=1365539&Q=%F2%F0%F3%20%EB%EC%EB%EC%E9 ענף כלכלי], באתר "מילון אבניאון"

==הערות שוליים==

*
קטגוריה:כלכלה
אולסטאר וגופיות

"אולסטאר וגופיות" הוא שיר של הזמרת הישראלית אנה זק והמפיק המוזיקלי והתקליטן איתי גלו. השיר נכתב והולחן בידי המוזיקאים רון ביטון ואיתי שמעוני, הופק בידי גלו ויצא לאור כסינגל ב-28 במאי 2023.

== רקע ויציאה לאור ==
ב-24 במאי 2023 פרסמה זק סרטון טיזר בו חשפה כי תוציא סינגל חדש ב-28 במאי<ref></ref>. השיר נכתב והולחן בידי המוזיקאים רון ביטון ואיתי שמעוני, והופק בידי איתי גלו<ref name=":0" /><ref></ref><ref></ref><ref name=":1"></ref>. הוא עובד בידי גלו ועומר ענבר ויצא לאור כסינגל ב-28 במאי 2023<ref name=":0"></ref>, בחסות מותג האופנה הספרדי BROWNIE<ref></ref>.

בריאיון לתוכנית "תרבות הערב" של כאן רשת ב' התבטאה זק על שירה החדש:

עם יציאת השיר הוא צבר פופולריות רבה ברשת החברתית המקוונת טיקטוק. בראיון לאיריס קול ברדיו 103fm סיפרה זק:
בדצמבר 2023 יצאה גרסה חיה של השיר, מתוך המיני-אלבום "לייב סשן (Live)"<ref></ref>.

== קבלה ביקורתית ==
חוקר המוזיקה דודי פטימר מ"מעריב" כינה את "אולסטאר וגופיות" שיר פופ טהור, בעל פזמון קליט מאוד, שמתעלה על הלחן של הבתים. מאידך, הוא כתב, זהו להיט משעמם שלא יגיע לרמה של קודמיו. פטימר גם ציין כי הבתים של השיר אינם קליטים ואף גורמים לאיבוד סבלנות<ref></ref>.

דור מאיר מועלם מאתר "מאקו" כינה את השיר מוצר פופ מהונדס וחסר נשמה. הוא כתב כי אנה זק לא מתאימה להיות זמרת, על אף המאמץ שהיא מוכנה להשקיע על מנת להפוך לזמרת מצליחה; היא איננה מסוגלת להוציא שיר שלא נתפר בדיוק למידותיה הגנריות, וכל הצלחתה נובעת מהעובדה שהיא עובדת עם "מכונות הלהיטים" הגדולות בישראל: ג'ורדי, רון ביטון, איתי שמעוני, יובל מעיין ואיתי גלו<ref></ref>.

שחר בן ימיני ממגזין "את" כתבה כי כדי שאנה תגשים את רצונה להיות יוצרת מן המניין, היא צריכה לקחת חלק בכתיבת השירים שלה, משום שבמקום שהשיר יתרום להעצמה נשית, נקודת המבט הגברית של כותבי ומלחיני השיר רון ביטון ואיתי שמעוני מורגשת היטב<ref></ref>.

== הצלחה מסחרית ==
באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר השמיני המושמע ביותר בחודשים אלו בישראל.

== וידאו קליפ ==
הווידאו קליפ של השיר בוים על ידי איתמר לידר שירי<ref name=":0" /><ref name=":1" /> ויחד עם אנה זק השתתפו בו הרקדניות הדר שלום, רותם ברזני, עדן זינו, ליהיא פרויד, ודוגמניות ירין אנידג'ר, נויה מילר ומישקה איבנה<ref name=":0" />.

נכון לאוגוסט 2023, מונה הצפיות של הסינגל עומד על כמעל ל-8.8 מיליון צפיות.<ref name=":2"></ref>

== שימוש מסחרי ==
באוגוסט 2023, פורסם כי השיר נמכר לחברת האשראי "כאל" בכ-300,000 שקלים וכי זק תוביל את קמפיין הפרסום של החברה לצד הזמר עברי לידר. במסגרת הקמפיין, זק ולידר יקליטו לשיר גרסה חדשה.<ref name=":2" />

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אנה זק
קטגוריה:שירי איתי גלו
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי רון ביטון
קטגוריה:שירים שהופקו על ידי איתי גלו
קטגוריה:שירים על ביגוד ואופנה
הסר לפני טיסה

של קונקורד]]
מחזיק מפתחות "הסר לפני הטיסה"
הסר לפני טיסה היא אזהרת בטיחות הנראית לעיתים קרובות על רכיבי נשלפים של מטוסים וחלליות, בדרך כלל בצורת סרט אדום, כדי לציין שההתקן, כגון כיסוי מגן או סיכה למניעת תנועה של חלקים מכניים, משמש רק כאשר המטוס נמצא על הקרקע (חונה או מוסע). במטוסי תעופה כללית קטנים, זה עשוי לכלול כיסוי צינור פיטו או מנעול בקרה. האזהרה מופיעה באנגלית בלבד. סרטים אחרים המסומנים "משוך כדי לחמש" או דומים נמצאים על טילים ומערכות נשק אחרות שאינן מותקנות על מטוסים.

רכיבי הסרה לפני הטיסה מכונים לעיתים קרובות "פריטי תג אדום". בדרך כלל, לצוות הקרקע תהיה רשימת תיוג של פריטי הסרה לפני הטיסה. רשימות ביקורת מסוימות ידרשו לצרף את הסרט או התג לרשימת הבדיקה כדי לוודא שהוא הוסרו. אי הסרה של חלק מסומן גרמה בעבר להתרסקות מטוסים, כמו זו של טיסה 603 של אירופרו ובשנת 1975, מטוס רויאל נפאל איירליינס מסוג פילטוס PC-6A טורבו-פורטר אשר היו בו אשתו ובתו של סר אדמונד הילרי.<ref></ref>

נהוג לראות מחזיקי מפתחות, חולצות, תגיות תיקים, חגורות ועוד מוצרים כאלה עם סרט זה, במיוחד אצל אנשים שעובדים בתעופה או חובבי תעופה.

לעיתים נעשה שימוש בתג ירוק לזיהוי רכיבים שיש לחבר לפני הטיסה באופן דומה להסרה לפני הטיסה.

== ראו גם ==
* Mind the gap

==קישורים חיצוניים==

==הערות שוליים==

קטגוריה:מילים וביטויים באנגלית
קטגוריה:תעופה
ווגינג

מוזיאון הלאומי לאמנות אפריקאית , 2016]]
ווגינג (Voguing) או ווג (Vogue) הוא ריקוד האוס מודרני מסוגנן שמקורו מסוף שנות ה-80 של המאה ה-20, שהתפתח מתוך סצנת הנשפים האפרו-אמריקאית ולהט"בית בהארלם של שנות ה-60 של המאה ה-20.<ref name=":0"></ref><ref></ref>

הריקוד זכה לחשיפה במיינסטרים כשהוצג בווידאו קליפ של השיר "Vogue" של מדונה, וכשהוצג בסרט התיעודי משנת 1990, פריז בוערת.<ref name=":1"></ref><ref name=":2"></ref>

ישנם כיום שלושה סגנונות ריקוד שונים של הווגינג:<ref></ref>

* אולד ויי (Old Way; לפני 1990)
* ניו ויי (New Way; אחרי 1990)
* ווג פם (Vogue Fem; בערך 1995)

== קישורים חיצוניים ==

== הערות שוליים ==

קטגוריה:ווג
קטגוריה:ריקודים סלוניים
קטגוריה:תרבות להט"ב
קטגוריה:תרבות אפרו-אמריקאית
בית הספר לאמנויות על שם טיש באוניברסיטת ניו יורק

דגל בית ספר טיש (עם לוגו ישן יותר) מוצג בכניסה הראשית לבניין, כ. 2007.
בית הספר לאמנויות טיש של אוניברסיטת ניו יורק (המכונה בדרך כלל טיש) (באנגלית: New York University Tisch School of the Arts; הוא בית הספר לאמנויות הבמה, הקולנוע והמדיה של אוניברסיטת ניו יורק.

טיש, שנוסד ב-17 באוגוסט 1965, מהווה מגרש הכשרה לאמנים, חוקרי אמנויות ויוצרי קולנוע. בית הספר מחולק לשלושה מכונים: אמנויות הבמה, מדיה מתפתחת וקולנוע וטלוויזיה. תחומים רבים לתואר ראשון ותואר שני זמינים לסטודנטים, כולל: משחק, מחול, דרמה, לימודי פרפורמנס, עיצוב לבמה וקולנוע, כתיבת תיאטרון מוזיקלי, צילום, הפקת תקליטים, עיצוב ופיתוח משחקים ולימודי קולנוע וטלוויזיה.<ref></ref>

בית הספר ממוקם בברודוויי 721 בסמוך לבניין המחלקה לפילוסופיה של האוניברסיטה ולבית הספר ללימוד אינדיבידואלי של גאלאטין, בשכונת גריניץ' וילג' של מנהטן התחתית, ניו יורק.

נכון לשנת 2019, 22 זוכי פרסי אוסקר, 17 זוכי פרסי אמי, 12 זוכי פרסי טוני וארבעה זוכי פרסי גראמי היו קשורים לבוגרי טיש ולסגל המורים. נכון לשנת 2017 בבית הספר היו יותר מ-25,000 בוגרים שעבדו באמנויות ובמקצועות קשורים,<ref name=":0"></ref> ויש בו יותר בוגרים בתיאטראות ברודוויי מאשר בכל בית ספר אחר לתיאטרון בארצות הברית.<ref></ref>

המוסד קרוי על שם פרסטון רוברט טיש.

== היסטוריה ==
בית הספר לאמנויות טיש נוסד במטרה להעניק הכשרה מקיפה בתיאטרון ובקולנוע במסגרת אוניברסיטת מחקר.<ref></ref> בית הספר הקים מחלקות נוספות כמו מחול, עיצוב תיאטרון ולימודי קולנוע תוך שנים ספורות.<ref name="history"></ref> לאחר הקמת המחלקה לתואר ראשון לדרמה בשנת 1974, בית הספר התרחב לצורות אמנותיות אחרות, כולל התוכנית לטלקומוניקציה אינטראקטיבית, המחלקה לכתיבה דרמטית, המחלקה ללימודי פרפורמנס, התוכנית לתואר שני בכתיבת תיאטרון מוזיקלי, המחלקה לצילום והדמיה, והמחלקה לאמנות ומדיניות ציבורית.<ref name="history" />

בשנת 1982 ביקש הדיקן השני של בית הספר, דייוויד אופנהיים, תרומה<ref></ref> מלורנס א' ופרסטון רוברט טיש שאיפשרה את הרכישה והשיפוץ של המקום בברודוויי 721 שבו שוכנות רוב התוכניות של בית הספר. מתוך הכרה בנדיבותה של משפחת טיש, שונה שם בית הספר לבית הספר טיש לאמנויות בשנת 1982.<ref></ref>

== קישורים חיצוניים ==

* 
* [https://tisch.nyu.edu/first-run-film-festival/awards/2017-wasserman-awards 2017 Wasserman Awards Winners]
* [https://web.archive.org/web/20080804000315/http://www.drama.tisch.nyu.edu/page/studios.html Studios & Professional Training]
* [https://tisch.nyu.edu/clive-davis-institute Clive Davis Institute of Recorded Music]
* [http://itp.tisch.nyu.edu/page/home.html ITP: Tisch School of the Arts at NYU]
* [http://nyulocal.com/on-campus/2011/04/07/guide-to-majors-at-nyu-photography-imaging/ Guide to Majors At NYU: Photography & Imaging]

== הערות שוליים ==

קטגוריה:ארצות הברית: בתי ספר למשחק
קטגוריה:מנהטן: תרבות
קטגוריה:רחוב ברודוויי
קטגוריה:אוניברסיטת ניו יורק
פרס פרנץ ארקל

[[פרנץ ארקל (1845)]]
פרס ארקל פרנץ (בהונגרית: Erkel Ferenc-díj) הוא פרס ממלכתי הונגרי למלחינים מצטיינים, למנהלים מוזיקליים ולפעילות אמנותית.

== מהות הפרס ==
הפרס נוסד בשנת 1952. כיום עד שלושה אנשים יכולים לקבל אותו כל שנה והוא מוענק ב-15 במרץ (החג הלאומי של הונגריה). זוכה הפרס יקבל תעודת, מדליה ותגמול כספי הקשור לפרסי הביניים הממלכתי של אמנות.

המדליה עגולה, עשויה ברונזה, בקוטר 80 מ"מ ובעובי של 8 מ"מ. היא פרי עבודתו של הפסל והמדליסט פרנץ לבו, ומתארת דיוקן חד-צדדי של המלחין פרנץ ארקל בתבליט ומוטבעת בתווית ERKEL FERENC-DÍJ (פרס פרנץ ארקל).

== מקבלי פרס נבחרים ==
מתוך למעלה מ-100 (עשרות מהם יהודים)

== לקריאה נוספת ==
* מאגר זוכי ומקבלי הפרסים 1948–1980. ליקט וערך על ידי Józsefné Magyar. ספריית מחוז Palmiro Togliatti, קאפושוואר 
* טמאשנה צ'אפו: מסד נתונים של זוכי פרסים ומקבלים 1981–1990. ספריית המחוז והעיר, קאפושוואר 
* זוכי הפרס לשנת 2010: 
* Ki kicsoda 2009.MTI (סוכנות הידיעות ההונגרית. מי זה מי 2009. עורך פטר הרמן. בודפשט: משרד הטלגרף ההונגרי. 2008 )

==קישורים חיצוניים==

קטגוריה:הונגריה: תרבות
קטגוריה:פרסים הונגריים
קטגוריה:מלחינים הונגרים
קטגוריה:מלחינים יהודים הונגרים
קטגוריה:היסטוריוני מוזיקה יהודים הונגרים
גדליה הלוי

רבי גדליה הלוי היה ממקובלי צפת, תלמידו של האר"י, גיסו (נשוי לאחותו) וחברו של רבי חיים ויטאל.

נזכר בכתב ההתקשרות של האר"י, בין חברי "הכת הראשונה".<ref>ספר החזיונות לרבי חיים ויטאל.</ref> בנוסף נזכר בין חכמי צפת בתשובת המהרי"ט משנת 1608 (ח"א, סי' פב). נזכר רבות בספר שבחי האר"י. ידוע שהיה לו בן בשם רבי יהודה שנפטר בחייו. בשנת 1615 היה עוד בחיים.<ref>ספר קורא הדורות; שבחי האר"י; מבוא לספר החזיונות בן מנחם.</ref>

ר' גדליה סידר את דרוש המלכים שמתו, כפי שקיבל מרבו האר"י. מובא בספר עץ חיים בשער ד' דרוש שלם בשמו, השונה בכמה דברים מדרוש של ר' חיים ויטאל הסמוך לו.

בשער הגלגולים<ref>ח"ב, דף ט ע"ד.</ref> כתב עליו ר' חיים ויטאל שהוא משורש רמי בר חמא, והוא בן זוג לשמחה אחותו.

== קישורים חיצוניים ==
* ברק הופמן, [https://www.academia.edu/106659386/Did_Rabbi_Gedalya_Halevi_write_Dreush_ha_Melakhim_that_is_Attributed_to_him_האם_רבי_גדליה_הלוי_כתב_את_דרוש_המלכים_המיוחס_לו האם ר' גדליה הלוי כתב את דרוש המלכים המיוחס לו?], קבלה: כתב עת לחקר כתבי המיסטיקה היהודית, כרך 56 (תשפ"ג)

== הערות שוליים ==

קטגוריה:תלמידי האר"י
קטגוריה:רבנים בצפת במאה ה-16
This Feeling

"This Feeling" הוא שיר של הצ'יינסמוקרס בהשתתפות קלסי בלריני. השיר נכתב והופק על ידי הצ'יינסמוקרס, יחד עם הכתיבה של אמילי וורן. השיר יצא לאור על ידי חברות התקליטים דיסרופטור רקורדס וקולומביה רקורדס ב-18 בספטמבר 2018, כסינגל השביעי מתוך אלבום האולפן השני של הצ'יינסמוקרס, Sick Boy. כמו כן, השיר מופיע במהדורת הדלוקס של אלבום האולפן השני של בלריני, Unapologetically.

נכון ליוני 2023, השיר הושמע למעלה מ-575 מיליון פעמים בספוטיפיי,<ref></ref> ולמעלה מ-58 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|2× פלטינה
|140,000
|-
!קנדה (Music Canada)
|3× פלטינה
|240,000
|-
!מקסיקו (AMPROFON)
|זהב
|30,000
|-
!ניו זילנד (RMNZ)
|זהב
|15,000
|-
!פולין (ZPAV)
|זהב
|10,000
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|2× פלטינה
|2,000,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי קלסי בלריני
קטגוריה:שירי הצ'יינסמוקרס
קטגוריה:שירים באנגלית
קטגוריה:שירים על רגשות
קטגוריה:שירי סינת'-פופ
קטגוריה:סינגלים בהוצאת קולומביה רקורדס
אולפני הנגדיאן וורלד

אולפני הנגדיאן וורלד (בסינית: 横店影视城; בפין-יין: Héngdiàn Yǐngshìchéng) הם אולפני קולנוע וטלוויזיה בבעלות חברת הנגדיאן גרופ הממוקמים בעיירה הנגדיאן שבג'ג'יאנג, סין. זהו אתר הצילומים הגדול ביותר באסיה,<ref></ref> וכ-70 אחוזים מסדרות הטלוויזיה ומהסרטים הסיניים מופקים בו.<ref></ref>

== היסטוריה ==
בניית האתר החלה בשנת 1996. האולפן מורכב מ-30 בסיסי צילום חיצוניים ו-130 מערכות אולפן פנימיות, בשטח כולל של כ-10 קילומטרים.<ref name=":0"></ref> בשנת 1997 נבנה באתר ארמון קיסרי בסגנון שושלות צ'ין והאן, אחד מהמבנים הייחודיים באולפן, שמשמש לצילום דרמות היסטוריות. יותר מ-1,200 סרטים וסדרות טלוויזיה צולמו בו, כולל עיבוד הלייב-אקשן ל"מולאן" מבית חברת וולט דיסני<ref></ref> והסרט זוכה האוסקר "נמר, דרקון".<ref name=":0" /> האתר כולל עשרות ארמונות וגנים נוספים, דגם של עיר ישנה והעתק בגודל מלא של העיר האסורה.<ref name=":1"></ref>

עד תחילת העשור השני של המאה ה-21 נודעו האולפנים בעיקר בדרמות המלחמה האנטי-יפניות הפופולריות שהופקו בהם, אך מאז שממשלת סין עודדה את הבמאים להתמקד בהיסטוריה של סין, מתמחים האולפנים בעיקר בצילום דרמות היסטוריות.<ref name=":1" />

בשנת 2011 נפתח האתר חלקית לקהל הרחב, ומאז משמשים האולפנים גם כאתר תיירות. בשנת 2019 ביקרו במקום כ-20 מיליון אנשים.<ref></ref>
==גלריה==
<gallery>
 קובץ:清朝宫殿 - panoramio.jpg|העתק העיר האסורה
 קובץ:Hengdian World Studios 012.jpg|ארמון שושלת צ'ין
 קובץ:横店影视城（清明上河图） - panoramio.jpg
 קובץ:Hengdian World Studios 007.jpg
 קובץ:Along the River During the Qingming Festival (2111984115).jpg
 קובץ:Drama filming at Hendian World Studio.jpg
 קובץ:Hengdian World Studios 001.jpg
 </gallery>
== קישורים חיצוניים ==

* 

== הערות שוליים ==

קטגוריה:אולפני טלוויזיה
קטגוריה:אולפני קולנוע
פנטוגרף (העתקה)

אופן פעולת הפנטוגרף
שימוש בפנטוגרף להגדלת תמונה
שימוש בפנטוגרף בתלת מימד
חריטה על עץ. מתוך מאמרו של כריסטוף שיינר (1631)
פנטוגרף (מיוונית: παντ- 'הכל, כל', ו γραφ- 'לכתוב') הוא מתקן המשמש להעתקת צורות.

הפנטוגרף מורכב מארבעה מוטות מחוברים באמצעות צירים המאפשרים תנועה סביב נקודה קבועה תוך יצירת צורת מקבילית. הצירים ניתנים לכיוון בהתאם ליחסי הגודל הרצויים בין הצורה המקורית לצורה המועתקת. הפנטוגרף מקובע על לוח הסרטוט בנקודה קבועה. בקצה זרוע אחת מורכב מצביע הנע לאורך היקיפה של הצורה המועתקת. בקצה הזרוע השנייה מורכב כלי כתיבה, או כלי חריטה במקרה של עבודה בחומרים כגון עץ, מתכת או אבן, המייצר את הצורה החדשה.<ref></ref>

פנטוגרפים משמשים להקטנה או לגדלה של מפות ותוכניות, ושל צורות לצורך פיסול, הטבעת מטבעות, חריטה וכרסום ועקרון פעולתם מיושם במכונות חריטה וכרסום אוטומטיות.

==היסטוריה==
המהנדס היווני הרון מאלכסנדריה (חי בין השנים 10 - 70 לספירה) תיאר את הפנטוגרף בעבודתו "מכניקה".<ref></ref>

עקרון פעולתו של הפנטוגרף הוסבר בצורה מדעית על ידי המתמטיקאי קריסטוף שיינר (1575–1650)<ref></ref> בהתבסס על חוק המקביליות שהוגדר על ידי הפילוסוף והמתמטיקאי הצרפתי רנה דקארט (1596 – 1650). הוא תיאר את אופן פעולתו של הפנטוגרף פרי המצאתו בעבודתו Pantographice seu ars delineandi (1631).

בשנת 1821, פרופסור ויליאם ולאס (1768 – 1843) שיפר את ביצועי הפנטוגרף על ידי שינוי מיקום החיבורים.

בשנת 1836, בנג'אמין שברטון <ref></ref> שיכלל את הפנטוגרף התלת־ממדי שהומצא על ידי ג'יימס ואט ואשר שימש להעתקת פסלים בגדלים שונים. גרסה נוספת משמשת עדיין להקטנת תרשימי תבליטים לגודל הדרוש לשם הטבעתם על מטבעות. <ref></ref>

בשנת 1860, האומן הצרפתי פרנסואה וילם הוציא פטנט <ref></ref> על המצאת תהליך מסחרי, המבוסס על עקרון פעולת הפנטוגרף, המאפשר לתרגם תמונות ליצירות תלת-ממד. הוא כינה תהליך זה בשם photo-sculpture.

==הערות שוליים==

קטגוריה:כלי שרטוט טכני
מטפלות בעניינים

מטפלות בעניינים (בצרפתית: Les Femmes du square) הוא סרט צרפתי שנכתב ובוים על ידי ז'וליאן רמבאלדי ויצא לאקרנים ב-2022.

עלילת הסרט עוקבת אחר אנז'ל, מהגרת החיה בפריז, המוצאת עבודה יציבה בתור מטפלת. היא מתוודעת לקשיי אחיותיה המהגרות העובדות כמטפלות ויוצאת למסע שיגביר את הצדק הנעשה עמן. שתי דמויות מפתח נוספות בסרט הן ארתור, הילד הגדול מבין שניים שבהם טיפלה; ואדואר, עורך דין מצליח המסייע לה במסעה וביניהם נרקם סיפור אהבה.

הסרט הוקרן לראשונה בפסטיבל הסרטים הפרנקופוני של אנגולם ויצא לאקרנים כמה חודשים לאחר מכן.

==קישורים חיצוניים==

קטגוריה:סרטים צרפתיים
קטגוריה:סרטי 2022
אלי ורד חזן

אלי ורד חזן (נולד ב-5 באוגוסט 1977) הוא דיפלומט ישראלי המכהן מאז יולי 2023 כשגריר ישראל בסינגפור וכשגריר לא תושב למזרח טימור. כיהן במגוון תפקידי ייעוץ לפוליטיקאים ישראלים, בהם יועץ מדיני ויועץ תקשורת לראש האופוזיציה בנימין נתניהו, וניהל את אגף קשרי החוץ של מפלגת הליכוד.

==ביוגרפיה==
ורד חזן נולד בירושלים. עד לגיל 13 גדל בבית שמש ואז שב עם משפחתו לירושלים. שירת בצה"ל כלוחם בגדוד שקד של חטיבת גבעתי ובמילואים שירת בחטיבה 2 מ-1999 עד 2019. הוא בעל תואר שני בחוג להיסטוריה כללית באוניברסיטה העברית אותו סיים לאחר שכתב תזה בנושא ההיבטים הפוליטיים והתקשורתיים של משפט קסטנר. ב-2004 זכה במלגה ללימודי גרמנית באוניברסיטת וינה וב-2013 היה אורח קרן תקווה בניו יורק.

את דרכו הפוליטית החל באוניברסיטה העברית עת נבחר לאגודת הסטודנטים וכיהן כיו"ר תא לביא - תא הליכוד. ב-2003 החל לעבוד כיועץ פרלמנטרי לחבר הכנסת גדעון סער בעת שהאחרון שימש יו"ר סיעת הליכוד והקואליציה. ב-2005 עזב את הכנסת ופנה לעסקים כשבמקביל עבד כמורה להיסטוריה לעולים חדשים מאתיופיה ברמלה. ב-2008 החל לכתוב במדור הדעות של העיתון "ישראל היום" ובהמשך כתב ביקורת ספרים לעיתון. עם הקמת ממשלת נתניהו השנייה שב לפוליטיקה ומונה שוב ליועצו של שר החינוך גדעון סער.

ב-2010 מונה לסמנכ"ל הסברה של מכון ירושלים לצדק. במקביל החל להרצות על פוליטיקה במרכז להכשרה פוליטית ונתמנה כחבר הנהלת מכון ז'בוטינסקי. 

בדצמבר 2014 הקים את אגף קשרי החוץ של הליכוד. בספטמבר 2016 היה שותף לצירוף הליכוד כמפלגה משקיפה בפרלמנט האירופי דרך ברית השמרנים והרפורמיסטים באיחוד האירופי (ECR) וב-2018 צורפה הליכוד כחברה מלאה באיחוד הדמוקרטי הבינלאומי (IDU) – ארגון גג של 80 מפלגות מרכז-ימין מכל העולם. ב-2022 היה לישראלי הראשון שנבחר לתפקיד סגן יו"ר הארגון. שנה לאחר מכן הוחלף על ידי השרה גילה גמליאל.

ב-2020 החל להופיע כפרשן אורח בערוץ 20, שלאחר מכן הפך ל"עכשיו 14". 

ביולי 2021 קיבל את הצעתו של ראש האופוזיציה, בנימין נתניהו, לשמש כדוברו וכדובר הליכוד, ובהמשך הפך גם ליועצו המדיני.

לאחר בחירות 2022 מונה לשגריר ישראל בסינגפור ושגריר לא תושב למזרח טימור.

===חיים אישיים===
אלי ורד חזן מתגורר בירושלים נשוי לגילה ולהם שני ילדים. הוא אוהד מושבע של מכבי תל אביב.

==קישורים חיצוניים==
* [https://embassies.gov.il/singapore/AboutTheEmbassy/Pages/The-ambassador.aspx The new Ambassador of Israel to Singapore, H.E Vered Hazan], Embassy of Israel in Singapore

==הערות שוליים==

קטגוריה:שגרירי ישראל בסינגפור
קטגוריה:פעילי הליכוד
קטגוריה:ירושלים: אישים
קטגוריה:ישראלים שנולדו ב-1977
מגדל סאמה

מגדל סאמה (ידוע גם כמגדל אל דורה ומגדל אל דורה II) הוא גורד שחקים הבנוי על כביש E 11, בדובאי, איחוד האמירויות הערביות.<ref name="Emp1"></ref> למגדל 49 קומות. בניית המגדל החלה בשנת 2006 והסתיימה בסוף 2009.<ref name="Sky1"></ref>

== היסטוריה ==
הבניין הוצע במקור בשם Al Durrah Tower II. בגובה 330 מטרים כמגדל מתפתל עם יותר מ-75 קומות למגורים, בעלות 140 מיליון דולר.<ref></ref> עיצוב זה נחשב כתוספת מרכזית לקו הרקיע של דובאי, אך יחד עם זאת, שיא הפרויקט היה דאגה למחלקת התעופה האזרחית של דובאי. בתגובה לסוגיה זו, הוקטן הפרויקט ל-194 מטרים עם 49 קומות.

== בניה ==
בניית המגדל החלה בשנת 2006. יסודות הבטון לבניין נוצקות כשנה מאוחר יותר במרץ 2007 על ידי חברת הקבלנות של דובאי. כ-10,500 מטרים מעוקבים של בטון נוצקה בין ה-22 במרץ ל-23 במרץ, מה שקבע שיא בנייה חדש לרפסודת בטון שנוצקת ברציפות.<ref name="AB"></ref>

== ראו גם==
* רשימת הבניינים הגבוהים ביותר בדובאי
* אדריכלות באיחוד האמירויות הערביות
* כביש E 11

== הערות שוליים ==

קטגוריה:דובאי: גורדי שחקים
מגדלי חוף ג'ומיירה

אזור מגורים בחוף ג'ומיירה וחוף הים
מגדלי המגורים של ג'ומיירה (ידוע גם בשם JBR) בנויים באורך 1.7 קילומטרים, ובשטח 2 קילומטרים רבועים ובנויה על חוף המפרץ הפרסי במרינה של דובאי. זהו פיתוח למגורים ומכיל 40 מגדלים (35 הם למגורים ו-5 הם בתי מלון). JBR יכולה להכיל כ-15,000 איש, המתגוררים בדירותיה ובחדרי המלון. בפרויקט 6,917 דירות, בממוצע גודל של 84 מטרים רבועים לדירה. מתחם המגורים ניתן להגיע באמצעות המטרו של דובאי והחשמלית של דובאי.

== הטיילת ==
למגדלי חוף ג'ומיירה יש טיילת באורך 1.7 קילומטרים שהושלמה בשנת 2008.

== החוף ==
המתחם הוא מתחם קמעונאי שנבנה על החוף האמיתי מול JBR על ידי חברה בבעלות השייח' מוחמד בן ראשיד אל מכתום, סגן נשיא וראש ממשלת איחוד האמירויות ואמיר דובאי. הפיתוח, הכולל ארבע רחבות נפרדות, תופס את החלק הארי של חוף הים בין מלונות הילטון ושרתון ומכיל מספר רמות חניה וכן שבעים חנויות קמעונאיות ומזון ומשקאות, לצד מתקני בילוי.<ref name="MeraasTheBeach"></ref>

== אי Bluewaters ==
האי Bluewaters הוא אי מלאכותי שנבנה מול מתחם ג'ומיירה, הפיתוח כולל בתי מלון, דירות, וילות, מתקני אוכל ובידור, והעין של דובאי, שהוא גלגל הענק הגבוה בעולם בגובה 250 מטרים. <ref>[http://travel.cnn.com/dubai-ferris-wheel-143161 Dubai eyes world's tallest observation wheel], CNN Travel.</ref> האי מקושר על ידי כביש E 11 וגשר להולכי רגל למתחם המגורים.

== ראו גם==
* חוף ג'ומיירה
* המרינה של דובאי

==קישורים חיצוניים==
* 

== הערות שוליים ==

קטגוריה:דובאי: גורדי שחקים
מגדל צ'לסי

מגדל צ'לסי, נקרא גם מגדל אל-סלאם הוא גורד שחקים בגובה 250 מטרים, הממוקם על כביש שייח זאיד בדובאי, איחוד האמירויות הערביות. המגדל בן 49 הקומות משמש לצורך מגורים.

מגדל אל-סלאם הוא הבניין ה-47 בגובהו בדובאי, ואחד מבנייני המגורים הגבוהים בעולם. כשבנייתו הושלמה בשנת 2005, המגדל היה החמישי בגובהו בעיר.

מגדל אל-סלאם נקרא בעבר מגדל צ'לסי, מכיוון שבעבר היה חכור והופעל על ידי מלונות צ'לסי. במהלך בנייתו קיבל את השם 'מגדל אל-סלאם II' על שם הבניין הסמוך הישן יותר בשם Union Tower, אשר עבר בנייה כפרויקט 'מגדל אל-סלאם', אך שמו שונה ממגדל צ'לסי לאחר הרכישה.

== ראו גם==
* רשימת הבניינים הגבוהים ביותר בדובאי
* כביש E 11 (איחוד האמירויות הערביות)
==קישורים חיצוניים==
* 

קטגוריה:דובאי: גורדי שחקים
ברומוקסיניל

ברומוקסיניל הוא תרכובת אורגנית עם הנוסחה <math>HOBr_2C_6H_2CN</math>. החומר משמש כקוטל עשבים המכיל ניטריל, וככזה נמכר תחת שמות מסחריים רבים. החומר הוא מוצק לבן המעכב פוטוסינתזה. הוא רעיל במידה חלקית ליונקים.

== ייצור ושימוש ==
הוא מיוצר על ידי ברומינציה של 4-hydroxybenzonitrile.

ברומוקסיניל מתפרק עם זמן מחצית חיים של כשבועיים באדמה. זמן החיים שלו ארוך יותר בקרקעות עם ריכוז גבוה של חומר אורגני, מה שמרמז שלתרכובת יש זמינות ביולוגית מוגבלת במקצת למיקרואורגניזמים בסביבות אלה. בתנאים אירוביים תוצרי פירוק ברומוקסיניל שומרים לרוב על קבוצות הברום המקוריות. קוטל העשבים, ואחד ממוצרי הפירוק הנפוצים שלו (3,5-dibromo-4-hydroxybenzoic acid) עשויים לעבור דה הלוגנציה (שבירה של קשרי פחמן והלוגן) מטבולית רדוקטיבית על ידי חיידקי Desulfitobacterium chlororespirans.<ref></ref>

הוא נמצא בשימוש נרחב בין היתר באזור המישורים הגדולים בקנדה, שם הרמה הממוצעת שנמצאה במי השתייה הייתה 1 ננוגרם לליטר, אף שבמקרה אחד התגלו עד 384 ננוגרם לליטר. הרמות של ברומוקסיניל היו נמוכות באופן עקבי מאשר של כמה חומרי הדברה אחרים שנבדקו, ונראה כי הוא עובר הפחתה גדולה יותר בטיפול במים בהשוואה לאחרים.<ref></ref>

== בטיחות ==
במינון של בין 60 ל-600 מיליגרם לקילוגרם נחשב כמינון קטלני ביונקים, ובמינון של מעל 30 מיליגרם לקילוגרם נצפו השפעות טרטוגניות בחולדות ובארנבות. חשיפה כרונית במשך יותר משנה בבני אדם גרמה לתסמינים של ירידה במשקל, חום, הקאות, כאבי ראש ובעיות שתן במקרה מתועד אחד.<ref></ref>

בארצות הברית הוא מופץ כחומר הדברה מוגבל לשימוש בדרגת רעילות II (רעיל בינוני) ואינו זמין לשימוש משקי בית.

==קישורים חיצוניים==

== הערות שוליים ==

קטגוריה:פנולים
קינג פאוור מהאנהון

מגדל King Power Mahanakhon (בתאית: คิง เพาเวอร์ มหานคร, הידוע בעבר בשם MahaNakhon มหานคร) הוא גורד שחקים בשימוש מעורב ברובע העסקים המרכזי של סילום/סאתון בבנגקוק, תאילנד. הוא נפתח בדצמבר 2016 על ידי מנכ"ל MahaNakhon Kipsan Beck.<ref name="CNN-20161219"></ref> הוא מציג את המראה הלא שגרתי של מגדל מרובע בעל קיר מסך זכוכית עם סליל בעל פני קוביים חתוך לצד הבניין. לאחר העברת יחידות המגורים הראשונות באפריל 2016, בגובה 314 מטרים עם 77 קומות, הוא הוכר כבניין הגבוה ביותר בתאילנד ב-4 במאי 2016 על ידי המועצה לבניינים גבוהים ובתי גידול עירוניים (CTBUH).<ref name="MahaNakhon, Thailand's Tallest Building Completes"></ref> כולל בתי מלון, קמעונאות ובתי מגורים, 200 יחידות של The Ritz-Carlton Residences, בנגקוק בתוך הבניין מתומחרות בין כ-1,100,000 דולר ל-17,000,000 דולר, מה שהופך אותו לאחד מהבתים המשותפים היקרים ביותר בבנגקוק.<ref name="Best Home"></ref>

הבניין הוכר כבניין הגבוה בתאילנד עד פתיחת מגדל אייקון סיאם ב-2018 עם גובה של 317 מטרים. הבניין נרכש מהמנכ"ל Sorapoj Techakraisri מ-PACE Development על ידי קבוצת King Power באפריל 2018, וכתוצאה מכך החלפת השם מ-MahaNakhon ל-King Power Mahanakhon.<ref name=":0"></ref>

== היסטוריה ==
פרטים על הפיתוח של המגדל הוכרזו ב-27 במאי 2009. בשנת 2015 חברת PACE רכשה את שאר המניות של השותף לשעבר IBC, ובכך הפכה למפתחת הפרויקט היחידה.<ref name="PACE Corporate Information"></ref> טקס אבן הפינה נערך ב-20 ביוני 2011, הבניין הושלם ב-2016. שווי הפרויקט הכולל כתוצאה משינויי תמחור במהלך הבנייה הגיע ל-21 מיליארד באט (620 מיליון דולר).<ref name="PACE Jacks Up MahaNakhon Prices After Freehold Switch"></ref>

באוקטובר 2013 הסתיימה בניית בניין CUBE הקטן יותר ליד המגדל. באותו זמן הגיע המגדל הראשי לקומה הרביעית, ונבנה בקצב שתיים-שלוש קומות בחודש. החל מספטמבר 2014 הגיע המגדל הראשי לקומה ה-45, ובדצמבר 2014 הגיע הבניין לקומה ה-60. באפריל 2015, PACE חשפה כי המגדל הגיע למלוא גובהו 314 מטרים, מה שהפך אותו לבניין הגבוה ביותר בבנגקוק.<ref name="PACE Tops off sky project"></ref> לבסוף בשנת 2016, ה-CTBUH הכיר בבניין כמושלם.

במרץ 2014, נודע כי הפיתוח נמכר בבעלות חופשית, לאחר שהיה בעבר נכס מושכר.<ref name="PACE Jacks Up MahaNakhon Prices"></ref>

== עיצוב ומיקום ==
גורד שחקים MahaNakhon בשנת 2017
המגדל הוא בצורת פריזמה מרובעת עם מראה ספירלה מחוספסת ובעלת משטחים קוביתיים חתוכים בדופן המגדל. הבניין כולל סרט מפוקסל שמתערבל סביב החלק החיצוני, מקלף את שכבת פני השטח שלו כדי לחשוף שכבה פנימית, ויוצר מרפסות עם נוף של העיר.<ref name="MahaNakhon Bangkok Skyline"></ref> קירות הזכוכית של גורד השחקים מחולקים אופקית ואנכית ומוסיפים למראה המפוקסל, המשונה והייחודי של המבנה. גובהו עבר את השיא של מגדל באיוק II שהיה בגובה של 304 מטרים בהשלמתו בשנת 2016, מה שהופך אותו לבניין ה-88 בגובהו בעולם.<ref name="New Bangkok Landmark"></ref>

בין מאפייני המבנה: 10,000 מטרים מרובעים של שטחי מסחר, 209 יחידות דיור בשירות ריץ-קרלטון, עם מחירים הנעים בין כ-42 -500 מיליון באט (1.2-14 מיליון דולר), הם מהמחירים הגבוהים ביותר שהתבקשו עבור נדל"ן יוקרה תאילנדי.

== ראו גם==
* מגדל באייוק II
* בנגקוק
* רחוב לאונרד 56

==קישורים חיצוניים==
* 

== הערות שוליים ==

קטגוריה:בנגקוק: גורדי שחקים
קשקול

קשקול (בטורקית: Keşkül) הוא פודינג מוצק על בסיס חלב שקדים הנפוץ בטורקיה<ref></ref><ref></ref>.

הקינוח מורכב מחלב שקדים, קמח אורז, עמילן תירס וסוכר שאותם מערבבים יחד, מרתיחים ומכניסים לקירור<ref></ref>.

לאחר שהקינוח קר, ניתן לקשט אותו בעזרת קוקוס או פיסטוק טחונים.

נהוג להגיש את הקינוח כשהוא קר ובליווי תה או קפה טורקי.

השם קשקול הוא נגזרת של המילים קשקול פוקרה (Keşkül Fukara) שפירושם בטורקית קערת הקבצן<ref></ref>.

== ראו גם ==
* מלבי
* פודינג אורז
* גולאץ'

== קישורים חיצוניים ==

* 
* [https://foodspy.co.il/מתכונים/כמו-מלבי-עם-ציאניד-וזה-נפלא/ קבלו את הקשקול, קינוח טורקי משובח], באתר Foodspy

== הערות שוליים ==

קטגוריה:אוכל רחוב
קטגוריה:מזון מהיר
קטגוריה:המטבח הטורקי
קטגוריה:קינוחים
כמאלפשה

כמאלפשה (בטורקית: Kemalpaşa Tatlısı, מילולית: ממתק כמאלפשה) הוא קינוח טורקי מסורתי ומתוק העשוי מכדורי בצק עם גבינה ומצופה בסירופ סוכר<ref></ref>.

הקינוח מורכב מגבינה, ביצים, קמח, סולת, סוכר ומים, שאותם מערבבים יחד, יוצרים כדורים קטנים ואופים<ref></ref>.

נהוג להגיש את הקינוח כשהוא חם ובליווי שמנת או גלידה.

מקורו של הקינוח הוא מהעיר מוסטפא כמאל פאשא שבנפת בורסה, טורקיה.

== ראו גם ==
* דונאט
* לוקמס
* גולאב ג'אמון

== קישורים חיצוניים ==

* [https://turkishstylecooking.com/kemal-pasa-dessert-recipe.html מתכון להכנת כמאלפשה טורקי], באתר Turkishstylecooking

== הערות שוליים ==

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:קינוחים
ויליאם שפרד

ויליאם שפרד (באנגלית: William McMichael "Bill" Shepherd ; נולד ב-26 ביולי 1949) הוא חבר בצוות אריות הים ואסטרונאוט לשעבר בתוכנית מעבורות החלל של נאס"א. הוא היה מפקד משלחת מס' 1 בתחנת החלל הבין-לאומית.

==ביוגרפיה==
ויליאם שפרד נולד באוק רידג' שבטנסי וגדל במדינת ניו יורק. בשנת 1967 הוא סיים לימודי בית ספר בפיניקס והמשיך לימודי הנדסת אווירונאוטיקה באקדמיה הימית של ארצות הברית אותה סיים בשנת 1971. בשנת 1972 הוא נכלל בצוות אריות ים וכיהן במספר תפקידים. בשנת 1978 הוא סיים לימודי תואר שני בהנדסת מכונות במכון הטכנולוגי של מסצ'וסטס.

==שירות בתחום החלל==
בשנת 1984 שפרד נכלל בצוות אסטרונאוטים של נאס"א. בשנת 1986 ניסיון שהוא צבר בצי עזר בביצוע בפעילויות תת-ימיות בעקבות אסון מעבורת החלל צ'לנג'ר. בשנת 1988 הוא היה מומחה משימה בצוות של STS-27 (רוברט גיבסון היה מפקד צוות). הצוות פעל לפי תוכנית של משרד ההגנה האמריקאי. בשנת 1990 שפרד טס לחלל בפעם השנייה על סיפון STS-41 (ריצ'רד ריצ'רדס היה מפקד צוות). משימת מעבורת החלל דיסקברי הייתה להביא לחלל את הגשושית יוליסס של סוכנות החלל האירופית שנועדה לחקר השמש. בשנת 1992 הוא טס על סיפון מעבורת החלל קולומביה במשימה STS-52 (ג'ים ות'רבי היה מפקד צוות). במהלך המשימה שוחרר למסלול לוויין LAGEOS-2 שנבנה על ידי נאס"א תוך שיתוף פעולה עם סוכנות החלל האיטלקית.

במרץ 1993 שפרד הצטרף לצוות תוכנית תחנת החלל הבין-לאומית שהייתה מתוכננת להפעלה בשנת 1997. עקב בעיות תקציביות וטכניות שיגור התחנה נדחה במספר שנים.

===משלחת קבועה מס' 1 לתחנת החלל===

ב-31 באוקטובר 2001 שפרד טס בחללית סויוז TM-31 לתחנת החלל הבין-לאומית. ביחד איתו הגיעו חברי צוות נוספים מרוסיה יורי גידזנקו וסרגיי קריקאליוב. שפרד היה מפקד המשלחת. שעתיים לאחר העגינה נפתחו מעברים וצוות נכנס לתחנת החלל. בשבועות הראשונות הם עסקו בהפעלת מערכות חיוניות של התחנה. ב-18 בנובמבר הגיע חללית מסע פרוגרס M1-4 עם אספקה וציוד. ב-2 בדצמבר 2000 הגיע מעבורת החלל אנדוור במסגרת משימה STS-97. היא הביאה פאנל סולארי נוסף להגברת ייצור חשמל בתחנת החלל. ב-9 בפברואר 2001 לתחנת החלל התחברה מעבורת החלל אטלנטיס במסגרת משימה STS-98. עם המעבורת הגיע מודול חדש של תחנת החלל - Destiny. החלו עבודות בחיבור המודול למערכות התחנה והכנות לשימושו במחקרים שונים בעתיד. ב-28 בפברואר הגיע חללית מסע פרוגרס M-44 עם אספקה וציוד. ב-10 במרץ 2001 לתחנת החלל התחברה מעבורת החלל דיסקברי במסגרת משימה STS-102. על סיפון המעבורת היה צוות קבוע מס' 2 של תחנת החלל שכלל יורי אוסצ'וב (רוסיה, מפקד הצוות), ג'יימס ווס וסוזן הלמס מארצות הברית. הצוותים החלו בהעברה מסודרת של תחנת החלל לצוות חדש. ב-18 במרץ מעבורת החלל עזבה את תחנת החלל ואיתה צוות קבוע מס' 1 שהיה בחלל כ-4.5 חודשים.

במהלך שהייה בתחנת החלל בוצעו מספר מחקרים בתחום גידול גבישים, בריאות, פיזיקה ועוד.

==לאחר נאס"א==
בשנת 2002 שפרד עזב את נאס"א ופעל במסגרת פיקוד הלוחמה המיוחדת של צי ארצות הברית. בשנים 2008–2011 הוא היה יועץ חיצוני לצי.

==קישורים חיצוניים==

* [http://www.spacefacts.de/bios/astronauts/english/shepherd_william.htm ביוגרפיה]
* [http://www.spacefacts.de/iss/english/exp_1.htm תיאור פעילות משלחת 1 בתחנת החלל הבין לאומית]

קטגוריה:אסטרונאוטים אמריקאים
קטגוריה:אנשי צוות תחנת החלל הבין-לאומית
קטגוריה:לוחמי אריות הים
קטגוריה:בוגרי האקדמיה הימית של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:אמריקאים שנולדו ב-1949
רבאני

רבאני (בטורקית: Revani) הוא קינוח מסורתי ומתוק העשוי מסולת ועמילן ונפוץ בטורקיה, יוון ומצרים<ref></ref><ref></ref>.

הקינוח מורכב מסולת, ביצים ועמילן שאותם מערבבים ואופים ועליהם יוצקים סירופ לימון המעורבב עם סוכר ומים ומעטרים בשקדים או פיסטוקים<ref></ref>.

נהוג להגיש את המאפה בעיקר בחתונות, פסטיבלים ובאירועים דתיים כשהוא חם ובליווי תה או קפה טורקי.

מקורו של הקינוח הוא מתקופת האימפריה העות'מאנית לאחר שהומצא על ידי טבחי הארמון לאחר כיבוש ארמניה וירוואן ולכן נקרא רבאני<ref></ref>.

מלבד הגרסה הבסיסית, למאכל גרסאות מבוססות גבינה, חלב או יוגורט, ביוון מורכב הקינוח מגרידת תפוז ומי ורדים ובמצרים מורכב מדבש ומי ורדים ונקרא בסבוסה.

== קישורים חיצוניים ==

* 
* [https://www.kikar.co.il/עוגות-ועוגיות/332536 עוגת סולת עם סירופ מתוק], באתר כיכר השבת

== הערות שוליים ==

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:המטבח האלבני
קטגוריה:קינוחים
לב שקט

לב שקט (באנגלית: Blackbird) הוא סרט דרמה אמריקאי משנת 2019 בבימויו של רוג'ר מיצ'ל, עם סוזן סרנדון, קייט וינסלט ומיה וסיקובסקה בתפקידים הראשיים.

התסריט נכתב על ידי כריסטיאן תורפ וזאת גרסה מחודשת לסרט הדני "לב שקט" (2014) שגם את התסריט שלו כתב תורפ.

זו דרמה משפחתית שהנושא העיקרי שלה הוא המתת חסד. שלושה דורות של משפחה אחת מתכנסים כדי לדון בהחלטת האם להמתת חסד בגלל מחלה סופנית שאמורה לקצר את חייה בסבל.

==תקציר העלילה==
לילי (סוזן סרנדון) גרה עם בעלה הרופא פול (סם ניל) בוילה מקסימה. היא סובלת ממחלת ALS מתקדמת, מתקשה בהליכה וביצוע תפקידים שונים ויודעת שמצבה הולך ומחמיר במהירות. ביחד עם פול היא מתכננת המתת חסד באמצעות בליעת כדורי שינה אותם יספק לה פול.

הם מחליטים לשתף את שתי בנותיהם בהחלטה הדרמטית. הבת הגדולה ג'ניפר (קייט וינסלט) הנשואה למייקל (ראיין וילסון) ולהם בן מתבגר, ג'ונתן (אנסון בון).

הבת הצעירה היא אנה (מיה וסיקובסקה) סובלת ממצבי רוח לא יציבים עם ניסיון התאבדות בעבר, עדיין לא החליטה מה תעשה בחייה ובינתיים גרה עם בת זוג, כריס (בקס טיילור-קלאוס).

כולם מוזמנים לבית המשפחה יחד עם ידידת המשפחה הוותיקה, ליז (לינדזי דאנקן).

לילי מגלה לכולם את תוכניתה. שתי הבנות השונות באופיין רבות כל הזמן אך מסכימות להתנגד להחלטה של אימן. ג'ניפר מגלה שהיה רומן אהבה ארוך בין ליז לפול והן מגלות זאת ללילי בתקווה שזה ישפיע עליה לשנות את החלטתה אך לילי מגלה להן שהיא יודעת על הרומן הזה מזמן וזה לא משפיע עליה.

הבנות מסכימות לבסוף בתנאי שישכבו עם לילי במיטה ביחד. פול נותן ללילי לשתות את כוס התרעלה והיא נרדמת לעולמים בשלווה בחברת בנותיה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|סוזן סרנדון
|לילי
|
|-
|קייט וינסלט
|ג'ניפר
|
|-
|מיה וסיקובסקה
|אנה
|
|-
|לינדזי דאנקן
|ליז
|ידידת המשפחה
|-
|ראיין וילסון
|מייקל
|בעלה של ג'ניפר
|-
|בקס טיילור-קלאוס
|כריס
|בת זוג של אנה
|-
|סם ניל
|פול
|
|-
|אנסון בון
|ג'ונתן
|
|}

==קישורים חיצוניים==

*[https://www.youtube.com/watch?v=I9kb6ZJre78 קדימון ללב שקט], באתר יוטיוב

קטגוריה:סרטי 2019
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים על משפחות
קטגוריה:סרטים על אחיות
קטגוריה:התאבדות בקולנוע
קטגוריה:סרטים אמריקאיים משנת 2020
קטגוריה:סרטי 2020
טאבוק גוגסו

טאבוק גוגסו (בטורקית: Tavukgöğsü) הוא קינוח טורקי ומתוק העשוי מחלב ומחזה עוף טחון, הנפוץ בטורקיה<ref></ref>.

הקינוח מורכב מחזה עוף טחון ומבושל, חלב, וניל, מי ורדים, סוכר וקמח אורז שאותם מערבבים יחד, מבשלים על אש נמוכה עד לקבלת מרקם דמוי פודינג<ref></ref><ref></ref><ref></ref>.

נהוג להגיש את הקינוח כשהוא קר, מעוטר בקינמון טחון או פיסטוקים מרוסקים ובליווי גלידה או עוגה.

למאכל גרסאות שונות ומלבד הגרסה הבסיסית, קיימות גרסאות על בסיס שוקולד, קרמל ותוספת פירות<ref></ref>.

== קישורים חיצוניים ==

* 

== הערות שוליים ==

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:קינוחים